Kaugel maal kasvas püha puu, tarkuse puu. Sellel puul küpsesid hesperiidide kuldõunad. Kuuldus neist magusatest viljadest oli ulatunud kaugele, ja neid ihaldasid kõik inimese pojad, kes pidasid end sarnasteks Jumala poegadega. Ka Herakles oli neist õuntest kuulnud, ja kui temani jõudis sõna, et ta peab neid otsima minema, ruttas ta Õpetaja juurde, et nõu küsida, millist teed tuleb minna, et jõuda püha  puu juurde, kus õunad kasvavad.